OSNOVNA ŠKOLA VIKTOROVAC

 SISAK

KLASA: 602-01/19-01/06

URBROJ: 2176-17-01-19-09

U Sisku, 12.12.2019.godine

Temeljem čl. 14.stavka 7.alineje 6. Pravilnika o izvođenju izleta, ekskurzija i drugih odgojno-obrazovnih aktivnosti izvan škole ( NN 87/14, 81/15 ) Povjerenstvo za provedbu javnoga poziva i izbor najpovoljnije ponude donosi :

**POPIS ODABRANIH PONUDA ZA ORGANIZACIJU ŠKOLE U PRIRODI ZA UČENIKE 4. a, b, c RAZREDA**

 **I.**

Na Javni poziv pristigle su sveukupno četiri ponude. Povjerenstvo predlaže da se tri ponude predstave roditeljima učenika za koje se organizira škola u prirodi za učenike 4-ih razreda. Ponude za predstavljanje roditeljima ( rangirane redoslijedom pristizanja ) su :

1. **ASTRALIS TRAVEL d.o.o., SLAVONSKI BROD**
2. **T.A. LATERNA, SISAK**
3. **VRBANAC PRIJEVOZ, SISAK**

 **II.**

Na roditeljskom sastanku , koji će se održati u utorak, 17.12.2019.godine s početkom u 18:00 sati, potencijalni davatelji usluga za provedbu škole u prirodi prezentirat će ponude isključivo po podacima traženim i dostavljenim u ponudi. Temeljem članka 15.alineje 5. Pravilnika o izvođenju izleta, ekskurzija i drugih odgojno-obrazovnih aktivnosti izvan škole ( NN 87/14, 81/15 ) Povjerenstvo određuje da vrijeme trajanja pojedine prezentacije iznosi 10 minuta.

**III.**

U slučaju da se potencijalni davatelj usluga ne može odazvati pozivu, ponudu će predstaviti učitelj voditelj.

**IV.**

Odluku o odabiru ponude donose roditelji, učitelj voditelj i učitelji pratitelji većinom glasova nazočnih. Odluka roditelja je konačna.

 Predsjednik povjerenstva: Maja Pirc v.r.